ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 222/96/COL της 4ης Δεκεμβρίου 1996 που αντικαθιστά την απόφαση αριθ. 194/94/COL σχετικά με την έγκριση των εθνικών σχεδίων για την έγκριση εγκαταστάσεων πουλερικών σε ορισμένα κράτη ΕΖΕΣ, στο μέτρο που η απόφαση αφορά τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο περί της προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/ΕΟΚ του Συμβουλίου, η οποία εφεξής καλείται πράξη περί πουλερικών), και ιδίως το άρθρο 3 παράγραφος 2,

τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),

Εκτιμώντας:

ότι τα εθνικά σχέδια της Νορβηγίας που αφορούν την έγκριση των εγκαταστάσεων πουλερικών εγκρίθηκαν με την απόφαση της Εποπτεύουσας Αρχής της ΕΖΕΣ αριθ. 194/94/COL (1) 7

ότι η απόφαση περιλαμβάνει, εκτός της έγκρισης των νορβηγικών εθνικών σχεδίων για την έγκριση εγκαταστάσεων πουλερικών, παρόμοιες εγκρίσεις που αφορούν τη Φινλανδία και τη Σουηδία 7

ότι η νορβηγική κυβέρνηση, ενώ επιβεβαιώνει ότι από υλικής πλευράς η κατάσταση που αιτιολογεί την απόφαση αριθ. 194/94/COL παραμένει αμετάβλητη, ζητά η απόφαση αυτή όσον αφορά την έγκριση των νορβηγικών σχεδίων που αφορά την έγκριση εγκαταστάσεων πουλερικών, να αντικατασταθεί από νέα απόφαση που να καλύπτει μόνο τα νορβηγικά σχέδια για την έγκριση εγκαταστάσεων πουλερικών, ισχυριζόμενη ότι αυτό είναι απαραίτητο για τη λύση που προβλέπεται στις συνεχιζόμενες διαπραγματεύσεις με την Ευρωπαϊκή Ένωση στον κτηνιατρικό τομέα 7

ότι μια νέα τέτοια απόφαση ουδόλως θα μεταβάλει την υλική κατάσταση σε σύγκριση με τα ισχύοντα δυνάμει της απόφασης αριθ. 194/94/COL 7

ότι δεν υπάρχει εμπόδιο για την ικανοποίηση του αιτήματος της νορβηγικής κυβέρνησης 7

ότι όσον αφορά τα προβλεπόμενα στην απόφαση αυτή μέτρα συμφωνεί η κτηνιατρική επιτροπή ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 194/94/COL, για την έγκριση των εθνικών σχεδίων για την έγκριση εγκαταστάσεων πουλερικών σε ορισμένα κράτη ΕΖΕΣ θα αντικατασταθεί από το κείμενο που αναφέρεται στο παράρτημα, στο μέτρο που απόφαση αυτή αφορά την Νορβηγία.

2. Η απόφαση αυτή αρχίζει να ισχύει στις 9 Δεκεμβρίου 1996.

3. Η απόφαση αυτή απευθύνεται στη Νορβηγία.

4. Η απόφαση αυτή είναι αυθεντική στην αγγλική γλώσσα.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 383 της 31. 12. 1994, σ. 45.

ΠΑΡΑΡΤΗΜΑ

«1. Εγκρίνονται τα σχέδια που υποβλήθηκαν από το κράτος ΕΖΕΣ που αναφέρεται στο παράρτημα, για την έγκριση εγκαταστάσεων σύμφωνα με το άρθρο 3 παράγραφος 2 της πράξεως που αναφέρεται στο σημείο 4 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/ΕΟΚ του Συμβουλίου).

2. Το κράτος ΕΖΕΣ, που αναφέρεται στο παράρτημα, θα θέσει σε εφαρμογή μέχρι την 1η Δεκεμβρίου 1994, τους νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο άρθρο 1.

3. Το κράτος ΕΖΕΣ, που αναφέρεται στο παράρτημα, θα κοινοποιήσει στην εποπτεύουσα αρχή της ΕΖΕΣ τα κείμενα των διατάξεων του εθνικού δικαίου που θα θεσπίσει συμμορφούμενο προς την παρούσα απόφαση.

ΠΑΡΑΡΤΗΜΑ

Κράτος ΕΖΕΣ με εγκεκριμένα εθνικά σχέδια για την έγκριση εγκαταστάσεων πουλερικών σύμφωνα με το άρθρο 3 παράγραφος 2 της πράξεως περί πουλερικών

Νορβηγία»